Niisuguste häiretega lapsi tuleb eriliselt hoolikalt juhendada. Juhendada selleks , et taltsutamatu tahe saaks pikkamööda korrastatud ja muutuks tugevamaks. Sel ajal, kui laotame naaberlapse lauale uue paberi, ütleme  näiteks heatahtlikult kuid kindlasti: "Igaüks maalib nüüd vaid oma lehele." Ei ole välistatud, et mõnikord tuleb ka otse keelata. Aga kui me püüame alati positiivses toonis lastele öelda seda, mis peaks toimuma ja mitte rõhutada seda, mida nad ei tohiks teha, on see meie jaoks esialgu raskem, kuid lastele paremini vastuvõetav ja tervistavam. Abiks on siinjuures ka täiskasvanu eeskuju andev säästlik ümberkäimine materjalidega, mis varem või hiljem juurdub lastes kui hea harjumus.